Kommissionens beslutning

af 5. juli 2002

om EF-tilskud til visse EF-referencelaboratoriers arbejde inden for veterinærmedicin og folkesundhed (restkoncentrationer)

(meddelt under nummer K(2002) 2524)

(Kun de tyske, franske, italienske og nederlandske udgaver er autentiske)

(2002/547/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 28, stk. 2, og

ud fra følgende betragtninger:

(1) Der bør ydes EF-tilskud til de EF-referencelaboratorier, som EF har udpeget til at bistå med udførelsen af de funktioner og opgaver, der er fastlagt i Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf(3).

(2) EF-tilskuddet ydes kun, hvis de planlagte foranstaltninger gennemføres effektivt, og myndighederne indsender alle nødvendige oplysninger inden for de fastsatte tidsfrister.

(3) Af budgetmæssige grunde bør EF-tilskuddet ydes for et år ad gangen. Da finansieringsperioden bør følge kalenderåret, vil EF-tilskuddet for den næste periode imidlertid undtagelsesvis dække seks måneder.

(4) Veterinær- og plantesundhedsforanstaltninger, som gennemføres efter Fællesskabets regler, finansieres af Garantisektionen under Den Europæiske Udviklings- og Garantifond for Landbruget, jf. artikel 3, stk. 2 i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(4). Med henblik på finanskontrollen anvendes artikel 8 og 9 i forordning (EF) nr. 1258/1999.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. EF yder Nederlandene finansiel støtte til de funktioner og opgaver, der henvises til i bilag V, kapitel 2, til direktiv 96/23/EF, og som skal varetages af Rijksinstituut voor de Volksgezondheid en Milieuhygiëne, Bilthoven, Nederlandene, med henblik på påvisning af restkoncentrationer af visse stoffer.

2. EF-støtten er på maksimalt 200000 EUR i perioden fra 1. juli til 31. december 2002.

Artikel 2

1. EF yder Frankrig finansiel støtte til de funktioner og opgaver, der henvises til i bilag V, kapitel 2, til direktiv 96/23/EF, og som skal varetages af Laboratoire de l'Agence française de sécurité sanitaire des aliments (tidligere Laboratoire des médicaments vétérinaires), Fougères, Frankrig, med henblik på påvisning af restkoncentrationer af visse stoffer.

2. EF-støtten er på maksimalt 200000 EUR i perioden fra 1. juli til 31. december 2002.

Artikel 3

1. EF yder Tyskland finansiel støtte til de funktioner og opgaver, der henvises til i bilag V, kapitel 2, til direktiv 96/23/EF, og som skal varetages af Bundesinstitut für Gesundheitlichen Verbraucherschutz und Veterinärmedizin, Berlin, Tyskland, med henblik på påvisning af restkoncentrationer af visse stoffer.

2. EF-støtten er på maksimalt 200000 EUR i perioden fra 1. juli til 31. december 2002.

Artikel 4

1. EF yder Italien finansiel støtte til de funktioner og opgaver, der henvises til i bilag V, kapitel 2, til direktiv 96/23/EF, og som skal varetages af Istituto Superiore di Sanità, Rom, Italien, med henblik på påvisning af restkoncentrationer af visse stoffer.

2. EF-støtten er på maksimalt 200000 EUR i perioden fra 1. juli til 31. december 2002.

Artikel 5

EF-støtten udbetales som følger:

a) et forskud på 70 % af ovennævnte beløb kan udbetales efter anmodning herom fra modtagermedlemsstaten

b) restbeløbet udbetales, når modtagermedlemsstaten har forelagt dokumentation og en teknisk rapport, hvilket skal ske senest tre måneder efter udgangen af den periode, for hvilken der er ydet finansiel støtte

c) EF-tilskuddet ydes kun, hvis de planlagte foranstaltninger gennemføres effektivt, og myndighederne indsender alle nødvendige oplysninger inden for de fastsatte tidsfrister

d) overholdes tidsfristen ikke, nedsættes EF-tilskuddet med 25 % den 1. maj, 50 % den 1. juni, 75 % den 1. juli og 100 % den 1. september.

Artikel 6

Denne beslutning er rettet til Forbundsrepublikken Tyskland, Den Franske Republik, Den Italienske Republik og Kongeriget Nederlandene.

Udfærdiget i Bruxelles, den 5. juli 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 125 af 23.5.1996, s. 10.

(4) EFT L 160 af 26.6.1999, s. 103.